ગોંડલ નગરપાલિકા વિરોધ પક્ષના સદસ્ય ઓમદેવસિંહ જાડેજા, યતીશભાઈ દેસાઈ તેમજ શૈલેષભાઈ ફોજી અને બહોળી સંખ્યામાં શહેરીજનોએ નગરપાલિકા કચેરીએ ધસી જઇ પાલિકા તંત્ર દ્વારા ભૂગર્ભ ગટર વેરા અમલીકરણનો વિરોધ નોંધાવ્યો હતો અને પાલિકા પ્રમુખ અશોકભાઇ પીપળીયા તેમજ ચીફ ઓફિસર એચ. કે પટેલ ને જણાવ્યું હતું કે શહેરમાં હજુ ભૂગર્ભ ગટરના કામ સંપૂર્ણપણે પૂર્ણ થયા નથી એ ઉપરાંત મોટાભાગના વિસ્તારમાં ભૂગર્ભ ગટરના જોડાણ પણ અપાયા નથી તો પાલિકાના સત્તાધીશો શા માટે કમરતોડ વધુ એક વેરો પ્રજાના શિરે થોપવા આતુર થયા છે.